Søren Søndergaard (EL), 1999-02-04:
Vi synes, det er forfriskende med et parti, der har holdninger, også holdninger, som er inspireret af Norge.
Der har været ting på det sidste, hvor vi har været meget enige med Kristeligt Folkeparti.
Det gælder f.eks. Kristeligt Folkepartis gode holdning til en undersøgelse af efterretningstjenesterne, og det gælder også Kristeligt Folkepartis ønske om at sætte skub i en værdidiskussion, som man jo kan sige allerede er startet her.
Når vi diskuterer værdier og har en værdidiskussion, er det klart, at for Enhedslisten slår vores udgangspunkt, det marxistiske udgangspunkt, selvfølgelig igennem.
Vi tror ikke på eviggyldige værdier, som er adskilt fra tid og rum.
Vi tror på, at de dominerende værdier, som folk forholder sig til, ikke alene er relateret til den eksisterende samfundsformation, men også i forhold til de forskellige klassers og grupperingers placering i samfundet, eller med et gammelt citat: »Det er ikke bevidstheden, som bestemmer den samfundsmæssige væren, men den samfundsmæssige væren, som bestemmer bevidstheden«.
De værdier, som har domineret Europa i dette århundrede, har først og fremmest været præget af 1800-tallets borgerlige revolutioner og arbejderbevægelsens fremkomst og udvikling.
Fra de borgerlige revolutioner kom værdierne om de individuelle frihedsrettigheder, og fra arbejderbevægelsen kom værdierne om sammenhold, solidaritet og social sikkerhed.
En sammenfatning af det værdigrundlag kan bl.a. findes i FN's Menneskerettighedserklæring, som jo netop har haft 50-års-fødselsdag sidste år.
Den indeholder nemlig den gensidige understregning af såvel de individuelle som de sociale, kollektive værdier og rettigheder.
Alle disse værdier er ganske vist ikke blevet realiseret, og nogle gange kan man endda sige, at det er langt fra, de er blevet realiseret, men de har alligevel i Europa og især i det nordlige Europa udgjort en fælles referenceramme, som har bidraget til en følelse af homogenitet og samhørighed i samfundet.
Dér kan vi konstatere, når vi ser på de senere år, at der er sket en ændring og et opbrud i de seneste årtier.
Nogle vil tillægge det dét, at der er kommet lidt
For Enhedslisten er årsagen, at der er mere grundlæggende samfundsmæssige ændringer, som afspejler den forandring vores samfund er i: fra et industrisamfund, hvor holdninger og værdier reproduceres, og så over til et nyt teknologisk samfund uden den masseproduktion, som vi har oplevet.
Det er klart, at den fundamentale ændring af samfundet rejser værdidiskussionen.
Vi tror ikke på, at man i en sådan værdikommissison kan blive enige om at konkludere på sådan en værdidiskussion, men det gør ikke diskussionen mindre relevant, tværtimod.
Vi mener, at en sådan værdikommission, som Kristeligt Folkeparti foreslår, kan bruges til at igangsætte debatten, og det synes vi som sagt er vigtigt.
Vores udgangspunkt er, som jeg har sagt, samhørigheden mellem forskellige sæt af værdier, sociale værdier, værdier om lighed, frihed og - højtideligt sagt - broderskab.
Derfor synes vi også, at det er et problem med det konkrete forslag, som Kristeligt Folkeparti er kommet med, at man udelukkende lægger vægt på det, der hedder de immaterielle værdier.
i ulande og i Nordkorea smilte mere end børn i lande, hvor der var velstand.
Det var en lidt mærkelig diskussion efter min opfattelse.
Vores synspunkt er det, at det at have velstand i et samfund ikke automatisk afskaffer en åndelig nød.
Man får ikke automatisk fjernet ensomhed, man får ikke automatisk fjernet ulykke ved at have velstand, men man får nogle muligheder til rådighed for at gøre noget ved det.
Og det er de muligheder, vi skal udnytte, og det er det, en sådan værdidiskussion kan bruges til, og derfor vil vi støtte forslaget, idet vi arbejder for at få denne her ændring igennem.